Α.Σ. Μακεδονικός

Ο **Αθλητικός Σύλλογος Μακεδονικός** είναι ελληνικό αθλητικό σωματείο το οποίο εδρεύει στην Ευκαρπία. Το επίσημο έτος ίδρυσης του είναι το 1928 και αγωνίζεται με χρώματα το πράσινο και το λευκό. Διατηρεί τμήματα ποδοσφαίρου, καλαθοσφαίρισης, πετοσφαίρισης, χειροσφαίρισης, υδατοσφαίρισης, κολύμβησης και παλαιότερα στίβου.

Το 1928 ο σύλλογος ιδρύθηκε με την επωνυμία «**Προσφυγική Ένωσις Θεσσαλονίκης**». Το 1936 ο σύλλογος μετονομάστηκε σε «**Α.Π.Σ. Μακεδονικός**» κατόπιν εντολής της κυβέρνησης Ιωάννη Μεταξά. Το 1948 ο σύλλογος συγχωνεύτηκε με τον Ολυμπιακό Τερψιθέας. Το 1968 αποφασίζεται η μετονομασία του συλλόγου σε «**Α.Π.Σ. Μακεδονικός Θεσσαλονίκης**». Το 1974 ο σύλλογος μετονομάστηκε σε «**Α.Π.Σ. Μακεδονικός Νεαπόλεως**» μετά τη συγχώνευση για οικονομικούς λόγους με τον Α.Π.Ο. Νεάπολις. Το 2006 ο σύλλογος μετονομάστηκε σε «**Α.Σ. Μακεδονικός**» και ο Ήλιος της Βεργίνας προστέθηκε στο έμβλημα του αθλητικού συλλόγου.  

## Τμήμα ποδοσφαίρου

## Τμήμα καλαθοσφαίρισης

## Τμήμα πετοσφαίρισης ανδρών
### Ιστορία
Το τμήμα της πετοσφαίρισης δημιουργήθηκε το 1948 και έκανε τα πρώτα του βήματα προσπαθώντας να καταρτίσει τμήμα ανδρών.

Λίγα χρόνια αργότερα, το 1961, οι προσπάθειες απέδωσαν καρπούς και το τμήμα βόλεϊ ανδρών του Μακεδονικού στέφεται πρωταθλητής Θεσσαλονίκης. Ακολουθεί σερί επιτυχιών με το βόλεϊ να έχει πάρει “φόρα” νικητή και να κερδίζει το 1962 και πάλι το πρωτάθλημα Θεσσαλονίκης , καθώς και να συμμετέχει για πρώτη φοράς στο Final-4. Την επόμενη αγωνιστική σεζόν, το 1963, έχουμε το ίδιο μοτίβο σε πρωτάθλημα Θεσσαλονίκης με πρώτη θέση και δεύτερη συμμετοχή στο final four. Μετά από ένα μικρό διάλειμμα αναδιοργάνωσης, ο Μακεδονικός επανέρχεται το 1984/85 στις επιτυχίες και ανεβαίνει στην Α εθνική κατηγορία.

Το τμήμα πετοσφαίρισης ανδρών του Μακεδονικού μετρά δύο συμμετοχές στην Α΄ Εθνική κατηγορία (1977-78 και 1986-87).  Το 2004 η ομάδα των Εφήβων αναδείχθηκε Πρωταθλήτρια Ελλάδος.

Ημερομηνία ορόσημο θεωρείται το 2006, όταν την προεδρία αναλαμβάνει ο κ. Ανδρώνης Παύλος, που αναβαθμίζει το Μακεδονικό τόσο σε οργάνωση, όσο και σε εγκαταστάσεις που πραγματικά αλλάζουν πρόσωπο. Το 2008 ομως γνώρισε τον υποβιβασμό από τη Β΄ στη Γ΄ Εθνική. 

Με όραμα και σκληρή δουλειά ανακατασκευάζει το 2008-09 μεγάλο μέρος των εγκαταστάσεων του συλλόγου και την ίδια χρονιά το τμήμα ανδρών του βόλεϊ ανεβαίνει στην Α κατηγορία. Η επωνυμία του σωματείου αλλάζει σε Α.Σ Μακεδονικός και προστίθεται το αστέρι της Βεργίνας στο σήμα του. Κατά την αγωνιστική περίοδο 2011–12 ο σύλλογος αγωνίστηκε στην Α΄ κατηγορία ανδρών της Ε.ΠΕ.Σ.Θ., καταλαμβάνοντας τη 2η θέση της τελικής βαθμολογίας. 

Κατά την αγωνιστική περίοδο 2014–15 ο Μακεδονικός έλαβε μέρος στον 3ο (Βόρειο) Όμιλο της Α2 Εθνικής Κατηγορίας Ανδρών.

### Ρόστερ παλαιότερων ετών
#### 2014–2015
Το ρόστερ για την περίοδο 2014-2015 απαρτίζανε οι παρακάτω αθλητές. Καθήκοντα προπονητή είχε ο Γιώργος Οικονομίδης.

### Τίτλοι
* Β΄ Εθνική: 1976–77, 1983–84, 1985–86, 1998–99
* Πρωτάθλημα Θεσσαλονίκης: 1961, 1962, 1962
* Α' ΕΠΕΣΘ: 2008–09, 2012–13
* Κυπελλο ΕΠΕΣΘ: 2012–13

## Τμήμα πετοσφαίρισης γυναικών
Το τμήμα γυναικών του συλλόγου έχει υποβιβαστεί στην Β Τοπική κατηγορία την σεζόν 2014–15, αλλά την σεζόν 2016–17 καταφέρνει να επιστρέψει στην Α τοπική κατηγορία όπου και αγωνίζεται μέχρι σήμερα, με αρκετές φιλοδοξίες και ως εφαλτήριο για τις αθλήτριες της «πράσινης» Ακαδημίας προς τον κόσμο του βόλεϊ γυναικών.

## Άλλα αθλήματα
thumb|150px|Το έμβλημα του τμήματος κολύμβησης

Ο σύλλογος καλλιεργεί επίσης τμήματα υδατοσφαίρισης, κολύμβησης, χειροσφαίρισης (η γυναικεία ομάδα έφτασε μέχρι τον τελικό του Κυπέλλου Ελλάδος το 2002, όμως έχασε από την Αναγέννηση Άρτας) και στίβου.

## Έμβλημα

Makedonikos old logo.png|Παλαιότερο λογότυπο
Logo Makedonikos Neapoli.png|Νεότερο λογότυπο


## Παραπομπές


## Εξωτερικοί σύνδεσμοι
* 
* 
* Γήπεδο Α.Σ. Μακεδονικού Νεάπολης, πληροφορίες στον ιστότοπο Stadia.gr
* Α.Σ. Μακεδονικός Νεάπολης, πρώην επίσημος ιστότοπος των τμημάτων κολύμβησης
* Το προφίλ του Μακεδονικού Νεάπολης serressport.gr

Κατηγορία:Α.Σ. Μακεδονικός
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1928
Κατηγορία:Ελληνικοί προσφυγικοί αθλητικοί σύλλογοι
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι στίβου